Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin ehdottamista tarkistuksista neuvoston yhteiseen kantaan seuraavan säädöksen antamiseksi: Euroopan parlamentin ja neuvoston direktiivi tulvien arvioinnista ja hallinnasta Komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2007/0294 lopull. - COD 2006/0005 */





[pic] | EUROOPAN YHTEISÖJEN KOMISSIO | Bryssel, 25.5.2007 KOM(2007) 294 lopullinen 2006/0005 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin ehdottamista tarkistuksista neuvoston yhteiseen kantaan seuraavan säädöksen antamiseksi: EUROOPAN PARLAMENTIN JA NEUVOSTON DIREKTIIVI tulvien arvioinnista ja hallinnasta KOMISSION EHDOTUSTA MUUTTAVAEY:n perustamissopimuksen 250 artiklan 2 kohdan nojalla 2006/0005 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin ehdottamista tarkistuksista neuvoston yhteiseen kantaan seuraavan säädöksen antamiseksi: EUROOPAN PARLAMENTIN JA NEUVOSTON DIREKTIIVI tulvien arvioinnista ja hallinnasta (ETA:n kannalta merkityksellinen teksti) 1. TAUSTAA Menettely - Komissio teki 18. tammikuuta 2006 ehdotuksen Euroopan parlamentin ja neuvoston direktiiviksi tulvien arvioinnista ja hallinnasta[1]. Direktiivi annetaan EY:n perustamissopimuksen 251 artiklan mukaisella yhteispäätösmenettelyllä. - Euroopan talous- ja sosiaalikomitea antoi lausuntonsa 17. toukokuuta 2006. - Euroopan parlamentti antoi lausuntonsa ensimmäisessä käsittelyssä 13. kesäkuuta 2006. - Neuvosto vahvisti yhteisen kannan 23. marraskuuta 2006. - Euroopan parlamentti antoi lausuntonsa toisessa käsittelyssä 25. huhtikuuta 2007. Komission ehdotuksen tarkoitus Ehdotuksen tavoitteena on luoda kehys tulvariskien arvioinnille ja hallinnalle, jotta voidaan vähentää tulvista ihmisten terveydelle, ympäristölle, kulttuuriperinnölle ja taloudelliselle toiminnalle aiheutuvia kielteisiä vaikutuksia yhteisössä. 2. KOMISSION HUOMAUTUKSET 2.1. Yleistä Euroopan parlamentti hyväksyi 25. huhtikuuta 2007 69 esitetystä tarkistuksesta 26. Parlamentin hyväksymät 26 tarkistusta kuuluvat Euroopan parlamentin ja neuvoston hyväksymään kompromissipakettiin. Komissio hyväksyy kaikki 26 tarkistusta kokonaisuudessaan. 2.2. Yksityiskohtaiset huomautukset Komissio hyväksyy johdanto-osan kappaleita koskevat tarkistukset 43–52 , koska ne selventävät edelleen direktiivin säännöksiä, jotka liittyvät vesipolitiikan puitedirektiiviin (2000/60/EY), ilmastonmuutoksen rooliin, tulva-alueiden hallintaan, ympäristön pilaantumiseen, yhteisiä vesistöalueita koskevaan solidaarisuuteen ja parhaiden käytettävissä olevien tekniikkojen käyttöön. Asiasisältöä koskevien säännösten osalta komissio hyväksyy tarkistukset 53–69 , koska ne parantavat yhteistä kantaa vahvistamalla: - tulevien tulvien sekä ilmastonmuutoksen, nykyisten suojapatojen ja tulva-alueiden huomioon ottamista alustavassa tulvariskien arvioinnissa – tämä arviointi on laadittava vuoteen 2011 mennessä (tarkistukset 53–58, 66); - muita merkittäviä pilaantumisen lähteitä koskevia kartoitusvaatimuksia (tarkistus 59); - tulva-alueiden hallintaan, kestäviin maankäyttökäytäntöihin, solidaarisuuteen ja priorisointiin liittyviä tulvariskien hallintasuunnitelmia (tarkistukset 60–61, 68, 69); - koordinointia vesipolitiikan puitedirektiivin (2000/60/EY) kanssa (tarkistukset 62–63); - komiteamenettelyä (tarkistukset 64–65), ja - ilmastonmuutoksen mahdollisten vaikutusten huomioon ottamista komission täytäntöönpanoraportissa (tarkistus 67).This is another empty line. 2.3. Muutettu ehdotus Komissio muuttaa ehdotustaan edellä esitetyllä tavalla EY:n perustamissopimuksen 250 artiklan 2 kohdan mukaisesti. [1] KOM(2006) 15 lopullinen (2006/0005 (COD)).